|  |
| --- |
|  |

**Өзара түсіністік және ынтымақтастық**

**туралы меморандум**

Астана қ. 2015 жыл «\_\_» \_\_\_\_\_\_\_\_

Бұдан әрі «Комитет» деп аталатын «Қазақстан Республикасы Қаржы Министрлігі мемлекеттік кірістер комитеті» мемлекеттік мекемесі атынан Қазақстан Республикасы Қаржы министрінің 2014 жылғы 26 қыркүйектегі №417 бұйрығымен бекітілген Комитет туралы «Ереже» негізінде әрекет ететін, төраға Ерғожин Дәулет Еділұлы жүзінде бір тараптан,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(заңды тұлғаның атауы)*

мұнан былай аталынған «Қатысушы», \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ жүзінде,\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ негізінде әрекет ететін, басқа тараптан бұдан әрі бірлесіп аталатын «Тараптар»,

ақпараттық ынтымақтастықты дамытуға, салық төлеушілер мүддесіне өзара іс-қимылды кеңейтуге ұмтыла отырып,

салық салу мәселелері бойынша салық төлеушілердің уақтылы және толық ақпараттандырылуы қажеттігін атай отырып,

Қазақстан Республикасының салық төлеушілерімен ақпараттық өзара іс-қимылды ұйымдастыру үшін салық салу саласында ақпараттық технологияларды кеңінен пайдалану қажеттігін ұғына отырып,

салық төлеушілерге Қазақстан Республикасының салық органдарынан әртүрлі тұрпаттағы салық хабарламаларын алу туралы SMS-хабарламаға жазылуды беру арқылы оларды жедел ақпараттандыруды ұйымдастыру бойынша Серіктестіктің оң тәжірибесін, технологиялық және ұйымдастырушылық мүмкіндіктерін ескере отырып,

Тараптар ынтымақтастығының негізгі мақсатын, міндеттерін, бағыттары (салалары) мен нысандарын белгілеуге (нақтылауға) ниеттене отырып,

төмендегілер туралы өзара түсіністікке келді.

**1. Ынтымақтастық мақсаты мен міндеттері**

1. Осы Меморандумда көзделген Тараптар ынтымақтастығының мақсаты Тараптардың әрқайсысының күштерін шоғырландыру арқылы Комитет негізгі салық оқиғалары туралы салық төлеушілерді сервистік ақпараттандыруды дамытуға көмек көрсету болып табылады.

2. Ынтымақтастық мақсатына қол жеткізу үшін Тараптар мынадай негізгі бағыттар бойынша өзара іс-қимыл жасасады:

1) Қазақстан Республикасының заңнамасына сәйкес жария етілуі, пайдаланылуы не берілуі шектелген ақпаратты қоспағанда, Тараптарды қызықтыратын мәселелер бойынша ақпарат алмасу;

2) осы Меморандум шеңберінде өзара мүдделілікті білдіретін мәселелер бойынша бірлескен іс-шаралар жүргізу.

**2. Тараптар ынтымақтастығының нысандары мен бағыттары**

3. Қазақстан Республикасының заңнамасына қайшы келмейтін Тараптар ынтымақтастығының кез келген нысандары мен түрлері қойылған мақсаттарға қол жеткізу үшін пайдаланылуы мүмкін және өзекті міндеттерді шешудің озық және жалпыға ортақ әдістерін енгізу құпталатын болады.

4. Тараптардың ынтымақтастығы ақпарат алмасу, Тараптардың ұсынымдар, талдамалы шолулар, презентациялар мен өзге де құжаттар жіберуі, жоспарлар, бағдарламалар, жобаларды жүзеге асыру, семинарлар, конференциялар, дөңгелек үстелдер, брифингтер, алқа органдарын (жұмыс топтарын) ұйымдастыру жолымен және Тараптар үшін қолайлы өзге нысандарда іске асырылуы да мүмкін.

5. Тараптар Қазақстан Республикасының қолданыстағы заңнамасына қайшы келмейтін және Тараптар осы Меморандумға қол қою кезінде де, кейіннен де өзара қолайлы және қажетті деп қарайтын кез келген басқа бағыттар бойынша өзара жұмысты жүзеге асыруы мүмкін.

6. Осы Меморандум шеңберінде жүзеге асырылатын Тараптардың ынтымақтастығы мен өзара іс-қимылы, сондай-ақ оның негізіндегі Тараптардың кез келген бірлескен әрекеттері Комитет тиісті саласында жүзеге асыратын мемлекеттік бақылауға араласуды көздемейді.

**3. Міндеттерді іске асыру**

7. Қатысушы Комитеттің сайтына («Салық төлеушінің кабинеті» web-қосымша) (бұдан әрі – СТК) олардың жазылуын ұсыну арқылы салық төлеушілерді Комитет аумақтық бөлімшелерінен түрлі тектес хабарламаларды салық органдарынан СТК-не SMS-хабарлама алу туралы шұғыл хабардар ету үшін өз ресурстарын жұмылдырады.

8. Жазылуды іске қосқан (SMS-хабарламаларды жіберу) салық төлеушіде салық оқиғасы басталған жағдайда (Комитеттің сайтында таңдаған хабарламалардың түріне сәйкес), оған осы оқиға жөнінде ұялы телефонына SMS-хабарлама жіберілетідігін білдіреді.

9. Қатысушы жазылуды іске қосқан салық төлеушінің ұялы телефонына SMS-хабарламанің жіткізілуін қамтамасыз етеді.

10. Комитет осы Меморандумды іске асыруда Қатысушыға қолғабыс көрсетеді.

**4. Құпиялылық**

11. Тараптар кез-келген ақпаратқа қатысты, оған қастысты оны басқа Тарап мұндай ақпараттың құпиялы екендігін көрсеткенде құпиялылық режимін (кез-келген мүмкін деген нысанда берілген) сақтауға келісті.

12. Осы Меморандумның құпиялылық режимін сақтау Тараптардың әрбірі 11-тармақта аталған ақпаратты үшінші тұлғаларға беруден немесе жариялаудан (кез-келген мүмкін деген нысанда) бас тартуды топшылайды.

13. Құпиялылық режимі Тараптардың Меморандумның 11-тармағында аталған ақпаратты Тараптардың қызметкерлерінің және (немесе) кеңесшілерінің пайдасына беру немесе жариялауға таралмаайды.

14. Жекелеген жағдайларда Меморандумның 11-тармағында аталған ақпаратты үшінші тұлғаларға жариялауға жол беріледі.

Ақпаратты жариялаудың осындай жағдайлардың бәріндегі міндетті шарт басқа Тараптың алдын-ала берген жазбаша келісімі, сондай-ақ үшінші тұлғаларға жарияланатын ақпараттың құпиялылық режимін сақтауды қамтамасыз ету жөніндегі қажетті шараларды қабылдау болып табылады.

**5. Қорытынды ережелер**

15. Тараптар осы Меморандумда бекітілген мәселелер бойынша өзара іс-қимылды уәкілетті өкілдері арқылы жүзеге асырады.

16. Осы Меморандумның ережелерінен туындайдын кез-келген хат алмасу электрондық поштада әрбір Тарап айқындаған уәкілетті өкілдері жүргізеді, және, қажет болған жағдайда кез-келген өзге де тәсілмен (қолма-қол хат, факсимильдік байланыс және басқа байланыс түрлерімен қайталауы мүмкін).

17. Осы Меморандумның ережелерін түсіндіру немесе қолдану бойынша туындайтын кез келген келіспеушіліктер Тараптар арасында келіссөздер жүргізу жолымен реттелуге тиіс.

18. Тараптар өзара мүдделілікті басшылыққа ала отырып, Осы Меморандумда көзделген ережелерді барынша тиімді орындауға ұмтылады.

19. Әрбір тарап екінші тараппен келісе отырып, Осы Меморандумның 3 және 4-бөлімдерінде аталған ережелерді орындауға Осы Меморандумда аталмаған өзге де ұйымдарды және (немесе) адамдарды жұмылдыра алуы мүмкін.

20. Осы Меморандумға өзгерістер және (немесе) толықтырулар Тараптарыдң шешімі бойынша енгізілуі мүмкін.

21. Осы Меморандум Тараптардың оған қол қойған күнінен бастап күшіне енеді, белгісіз мерзімге жасалады және Тараптардың бірі екінші Тарапқа Меморандумның қолданысын тоқтату туралы өзінің ниетін білдірген жазбаша хабарлама жібергенге дейін қолданыста болады. Меморандумның қолданысы Тараптардың бірі тиісті жазбаша хабарламаны жіберген күннен бастап 30 (отыз) күнтізбелік күн өткен күннен соң тоқтатылды деп есептеледі.

22. Осы Меморандум әрқайсысы мемлекеттік және орыс тілдерінде, бірдей заңдық күші бар екі түпнұсқалық данада жасалды.

Оны растау үшін Тараптар осы Меморандумға қол қойды:

|  |  |
| --- | --- |
| **Қазақстан Республикасы**  **Қаржы министрлігі мемлекеттік кірістер комитеті Төрағасы**  **Ерғожин Д.Е.**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  (*қолы*)    **МО** | **Заңды тұлға/Дара кәсіпкер**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **МО** |
|  |  |
|  |  |